Nkandla-terugbetaling: Tesourie doen steeds berekeninge | Maroela Media
Die Nasionale Tesourie het Donderdag gesê hy is sterk op pad om die finale bedrag te bepaal wat pres. Jacob Zuma aan die staat moet terugbetaal vir die opgraderings by sy private woning in Nkandla.
Die tesourie het in ŉ verklaring gesê die 60 dae om die bedrag te bepaal wat die konstitusionele hof einde Maart toegestaan het, is eintlik 60 werksdae en daarom het die tesourie tyd tot 28 Junie. “Die tesourie se werk om aan die konstitusionele hof se bevel te voldoen vorder goed en die departement sal die sperdatum haal,” lui die verklaring.
Pravin Gordhan, die minister van finansies, het in die verklaring gesê sy departement het reeds verskeie stappe en die assessering van die opgraderings afgehandel om die verslag voor te berei wat by die konstitusionele hof ingedien moet word. Die verslag sal ŉ volledige uiteensetting bevat van die werk wat by Nkandla gedoen is en die berekeninge waarvolgens die tesourie die vasgestelde teikenbedrag bepaal het.
Die konstitusionele hof het op 31 Maart vanjaar bevind Zuma het versuim om die Grondwet te handhaaf of sy presidensiële plig na te kom toe hy Thuli Madonsela, die openbare beskermer (OB), se bevindinge en regstellende stappe in haar Nkandla-verslag geïgnoreer en van die hand gewys het.
Zuma is aangesê om ŉ “redelike persentasie” van die geld terug te betaal wat aan nie-sekuriteitsopgraderings soos die beeskraal, amfiteater en swembad by sy woning bestee is. Hierdie bedrag en die redelike persentasie wat terugbetaal moet word, sal deur die Nasionale Tesourie bepaal word. Zuma het dan 45 dae ná die hofbevel uitgereik is om die geld terug te betaal.
As jy op die 8ste Desember 2015 die “regte” beleggings gemaak het, op die 9de Desember 2015 die Minister van Finansies afdank, jou “regte beleggings” oproep voor jy vir Pravin aanstel……het jy meer as genoeg geld gemaak om jou kaya se verbeterings te betaal…en nog geld oorgehou ook.
So dis hoekom Pravin Gordhan nou so baie spykers optel…..?
Klink vir my soos n Staatsdepartement. die twee maande is nou skielik drie maande.
Geen wonder nie. Hulle glo mos “die man moet die werk klaar maak, die werk moet nie die man klaar maak nie”. Ek dink die totale bedrag wat hy sal moet terugbetaal gaan iets soos : Seventy thousand three thousand four hunderd and ten sents wees.
Weereens verstaan ons nie. Hy…hulle weet al Laaaaaankal wat hy gest…geva…gegee is sonner dat hy gevra het. Maar nou dat hy die som moet UITSPREEK…het hy 45 WERKSDAE om te oefen om dit te sê! En 45 werksdae vir hom is wel….in aggenome dat hy nie n ideeeeee het van n werksdag nie…seker 450 kalender dae. En ek bedoel: sy finansieringsbronne binne en buite die staatskaste moet darm n fair kans kry om dinge te skuif om te kan betaal…
Jammer Madonsella se Verslag was so pateties. Enige persoon kon sien dat alles totaal maklik vier keer meer gekos het as wat dit moes. Die probleem is nie die goed wat nie sekuriteit is nie maar die miljoene wat geateel is